মঙ্গলবার নোভাক জকোভিচ বলে দিলেন, ‘‘টেনিস এখন গুরুত্বপূর্ণ সময়ের মধ্যে দিয়ে যাচ্ছে!’’ সোমবার অ্যান্ডি মারের বক্তব্য ছিল, টেনিস আর সম্পূর্ণ দূষণমুক্ত নেই। মারের সঙ্গে একমত হননি জকোভিচ। বার্লিনে একটি অনুষ্ঠানে তিনি বলেছেন, ‘‘টেনিসকে ঘিরে এখন অনেক রকমের কাহিনি শোনা যায়। বেটিং, ডোপিং, ম্যাচ গড়াপেটা— কিন্তু কোনও কাহিনি এখনও পর্যন্ত প্রমাণিত হয়নি। যতক্ষণ না প্রমাণিত হচ্ছে, শুধু অভিযোগের ভিত্তিতে আমি টেনিসকে অবিশ্বাস করতে চাইছি না।’’